Arpádovci

**Arpádovci** alebo **Árpádovci** bol pôvodne najmocnejší náčelnícky rod staromaďarského kmeňového zväzu (asi 8801 000), neskôr vládnuci rod Uhorska (10001301). Založil ho Gejza. Z dynastie pochádzalo celkovo 24 uhorských kráľov. Čakatelia na trón z rodu Arpádovcov (budúci králi) boli aj vládcami Nitrianskeho pohraničného kniežatstva na území Slovenska v rámci Uhorska v rokoch 10461108 a rôzni Arpádovci boli s prestávkami kniežatami Nitrianska už aj v rokoch 9551046. Niekoľkí Arpádovci boli tiež kniežatami južného pohraničného vojvodstva (zhruba severné Chorvátsko) v 11. a 12. storočí.

## Dejiny rodu Arpádovcov

Staromaďarské kmene sa na prelome 9. a 10. storočia usadili v Panónskej kotline. Živili sa rabovaním okolitých území a viacerí panovníci ich využívali aj ako žoldnierov. Približne v roku 907 (bitky pri Bratislave) každopádne starí Maďari zničili ústrednú moc Veľkej Moravy, v 20. rokoch 10. storočia dobyli južnú časť Nitrianska (zhruba Podunajská nížina a časť severného stredného Maďarska). Súčasne pokračovali výboje do Európy - Rakúska, Nemecka, Talianska. Zlom nastal v roku 955 po bitke pri rieke Lech. Veľká väčšina náčelníkov aj bojovníkov bola na mieste zabitá a preživší bojovníci sa vrátili na pôvodné táboriská v Panónii, kde sa natrvalo usadili.

Po tomto období vystúpili do popredia potomkovia legendárneho Arpáda, ktorí sa bitky nezúčastnili. Vládcovia po smrti Arpáda (presnejšie po r. 900 (?907) – 955) sú sporní (pozri nižšie). Arpádov pravnuk / Zoltánov vnuk kmeňový náčelník Gejza I. (972997) prijal s celou rodinou krst a vytvoril pred rokom 970 v dnešnom (severo)západnom Maďarsku a Burgenlande kniežatstvo. 
Gejza a jeho brat Michal zanechali výbojný spôsob života a začali spolupracovať so slovanskými rodmi, prijali kresťanstvo a miestny spôsob života. Zapojili sa do delenia Veľkej Moravy. Za svoju moc vďačia podpore slovanských rodov a pričinili sa o potlačenie staromaďarských náčelníkov. Neskôr delenie Veľkej Moravy skončilo vytvorením  uhorského,  poľského  a českého kráľovstva ( tri prúty kráľa Svätopluka ).
Gejzov syn Štefan I. bol v roku 1000 menovaný za kráľa (vznik Uhorského kráľovstva) a do roku 1006 si podmanil aj staromaďarské kmene na okolitých územiach. Stal sa prvým kráľom, ktorý bol kanonizovaný (podrobnosti pozri v článku Štefan I.) a zakladateľom arpádovskej kráľovskej dynastie. Mladším členom rodu boli prideľované kniežatstvá - Nitrianske a Biharské.

Gejza a jeho syn Štefan I. sa spojil s veľmožmi Huntom a Poznanom. Štefan I. sa oženil s dcérou bavorského kniežaťa Henricha Svárlivého, ktorý bol spojencom českého kniežaťa Boleslava II a poľského kniežaťa Meška I. Predovšetkým ich pomocou sa podarilo Štefanovi poraziť odpor Kopáňa  a staromaďarských náčelníkov.

Michal, Gejzov brat, bol pokrstený pravdepodobne spolu so svojim bratom ešte ako nezletilý. Jeho pohanské meno nie je známe. Michal sa oženil s príbuznou bulharského cára. Jeho syn Ladislav Lysý sa oženil s Premyslavou dcérou Vladimíra I. veľkého kniežaťa kyjevského. Ich syn Domoslav sa stal uhorským panovníkom. Ďalší Michalov syn  Vazul ( Vasil) mal synov Ondreja I. a Bela I. Ondrej sa oženil s Anastáziou, dcérou kniežaťa Jaroslava I. Múdreho a  Belo oženil s Rychézou dcérou poľského kniežaťa Meška II. Nasledujúcich 20 panovníkov Uhorska bolo ich potomkami.

### Vnútrodynastické spory
Nástupnícka politika určovala, že vládcom sa stáva najstarší žijúci potomok rodu (tzv. *[[Seniorát (dedičská postupnosť)|seniorát]]*), čo viedlo k vnútrodynastickým sporom a občianskym vojnám v Uhorsku v prípade, že aktuálne vládnuci panovník túto politiku nerešpektoval a chcel presadiť iného kandidáta na trón, či v prípade, keď sa objavili iní pretendenti na uhorský trón. Tieto konflikty sa navonok prejavovali aj ako boje medzi centrálnou kráľovskou mocou a údelnými kniežatstvami - Nitrianskym, Biharským. Takýmito konfliktami boli:

[alt=|vpravo|náhľad|Oslepenie [Vazula, Obrázková kronika]]
* boj o trón po smrti Štefana I.. Štefan nezanechal mužského potomka a zároveň chcel zabrániť nástupníctvu svojho bratranca Vazula (toho dal v roku 1031 uväzniť a v roku 1037 oslepiť a jeho synov vyhnať. O nástupníctvo sa strhol boj medzi Štefanovým synovcom Petrom (10381041, 10441046), synom jeho sestry Márie a benátského dóžu z rodu Orseolo, a medzi Samuelom z rodu Aba (10411044). Po Abovom zavraždení a vyhnaní Petra získal nakoniec trón Zoltánov pravnuk, vnuk Michala a syn Vazula (Vasila)  Ondrej I. Všetci nasledujúci arpádovskí uhorskí panovníci  sú potomkami Vazula (Vasila). 

* konflikt medzi Ondrejom I. a jeho bratom Belom (neskorším kráľom Belom I.) potom, ako Ondrej nechal za kráľa korunovať svojho maloletého syna Šalamúna vyvrcholiaci bitkou na rieke Tisa.

* konflikt medzi kráľom Šalamúnom a jeho bratrancami Gejzom (neskorším kráľom Gejzom I. a Ladislavom (neskorším kráľom Ladislavom I. Svätým) vyvrcholiaci bitkou pri Mogyoróde.

[alt=|vpravo|náhľad|Oslepenie kniežaťa [Álmoš (Nitra)|Álmoša a jeho syna Bela II., Obrázková kronika]]
* konflikt medzi kráľom Kolomanom a jeho bratom nitrianskym kniežaťom Álmošom vyvrcholiaci oslepením Álmoša a jeho syna Bela (neskoršieho kráľa Bela II. Slepého) 

* konflikt medzi neuznaným synom kráľa Kolomana Borisom Kolomanovičom a kráľmi Belom II. Slepým (vyvrcholiaci bitkou na rieke Slaná) a Gejzom II. (vyvrcholiaci bitkou na rieke Fischa)

* uhorskobyzantské konflikty medzi Štefanom III. a byzantským cisárom Manuelom podporujúcim v nárokoch na uhorský trón Štefanových strýkov Ladislava II., Štefana IV. a Štefanovho brata Bela

* konflikt medzi kráľom Belom IV. a jeho synom Štefanom V. v rokoch 12641265 vyvrcholiaci bitkou pri Isaszégu.
 
Arpádovci vymreli roku 1301.

## Zoznam
### Arpádovci, ktorí vládli Uhorsku
[right|thumb|Pôvodný [erb Arpádovcov doložený na pečati Imricha (11961204)]]

*Poznámka: Všetci uhorskí vládcovia a dátumy pred Gejzom sú historicky sporné. V skutočnosti tiež existovali viacerí náčelníci jednotlivých kmeňov. Najskôr od Gejzu možno tiež hovoriť o uhorskom [[štát]]e.*

* Arpád, približne 890 (?)– po r. 900 (do r. 903 asi popri náčelníkoch nazývaných Kursan, Kende a Gyula (Ďula) – poslední dvaja sú však často považovaní len za tituly, nie mená)
* *[[Sabolč]] (po roku [[900]](?907) –?(?947), ne-Arpádovec)*, Fajs/Fali(tzi)/Fales (c.?(?947) – cca 955, Arpádovec, Arpádov vnuk)
** podľa iných názorov: Tarhoš (po roku 900(?907) – po 922, Arpádovec), Zoltán (po 922 – cca 947, Arpádovec), Fajs/Fali (cca 947 – cca 955, Arpádovec)
** podľa iných názorov: Zoltán (po roku 900(?907) – cca 947, Arpádovec), Fajs/Fali (cca 947 – c. 955, Arpádovec)
* Takšoň (Taksony), približne 955 – približne 971 (Arpádov vnuk)
* Gejza, približne 971997 (Arpádov pravnuk)
* Štefan I., *Svätý* 9971038 (prvý kráľ Uhorska od 26. 12. 1000 alebo 1. 1. 1001)
* *ne-Arpádovec [[Peter Orseolo]]*
* Domoslav 1042 len v dnešnom západnom Slovensku
* *ne-Arpádovec [[Samuel Aba]]*
* Ondrej I., 10461060/1061
* Belo I., 1060/10611063
* Šalamún, 10631074 (a 10741081 ako protikráľ)
* Gejza I., 10741077
* Ladislav I., *Svätý* 10771095
* Koloman, 10951116
* Štefan II., 11161131
* Belo II., 11311141
* Gejza II., 11411162
* Štefan III., 11621172, z toho 11621163 fakticky len v Bratislave s okolím
* Ladislav II., 11621163
* Štefan IV., 1163
* Belo III., 11721196
* Imrich, 11961204
* Ladislav III., 12041205
* Ondrej II., 12051235
* Belo IV., 12351270
* Štefan V., 12701272 (a 12621270 len vo východnej časti Uhorska)
* Ladislav IV., 12721290
* Ondrej III., 12901301

### Arpádovci, ktorí vládli Nitriansku

* *[[Lél]] (c. 920955) (maďarský vojvodca, ne-Arpádovec, podľa ojedinelých názorov Arpádovec)*
* Zoltán(955971?) [podľa niektorých prameňov: Takšoň A (955?), Gejza (?971, budúce veľkoknieža Uhorska)]
* Michal (971995) [podľa niektorých prameňov: Michal (971c. 977), Ladislav Lysý A (977995)]
* Vajk (995997) [budúci kráľ Uhorska známy pod menom Štefan Veľký]
*? (9971001) [podľa niektorých prameňov: znova Ladislav Lysý A (9971001)]
* Ladislav Lysý (1001cca 1029)
* Vazul (c. 1029cca 1030)
* *? (c. 10301042) [podľa niektorých prameňov: ne-Arpádovec [[Samuel Aba]] (10381041, neskôr kráľ Uhorska)]*
* Domoslav (1042) [dočasne dosadený Čechami]
*? (10421048)
* Belo I. (10481060/1063) [neskôr kráľ Uhorska]
* Gejza I. (1063/10641074) [neskôr kráľ Uhorska]
* Ladislav I. (1063 a 10741077) [neskôr kráľ Uhorska]
* Lampert (10771095)
* Álmoš (10951108)

### Arpádovci, ktorí vládli v južnom pohraničnom vojvodstve

## Referencie

## Ďalšia literatúra
* 

## Pozri aj
* Uhorsko
* Nitrianske kniežatstvo

## Externé odkazy
* Arpádovci (audio)


Kategória:Dejiny Maďarska
Kategória:Dejiny Slovenska
Kategória:Panovnícke rody